قدرت الله ذکی افغانستان اسلام جمهورلیکی ترانسپورت وزیری تورکیه- افغانستان دوستلیک گروهی ریسی تمانیدن، ایککی مملکت اورته سیدهگی دوستانه مناسبتلرنی تأمینله گنی و مستحکمله گنی اوچون تورکیه پارلمان ده تورکیه جمهورلیکی پارلمانی وکیللری مقتوگه سزاوار بولدی.
مقتشلر مراسیمده، افغانستان ترانسپورت وزیری دوست تورکیه خلقی و حکومتی نینگ افغانستان حکومتی و خلقی بیلن تورلی ساحه لرده قیلگن حرکتلری و همکارلیگی اوچون اوز منتدارچیلیگینی بیلدیردی، اولرنینگ تورکیه جمهورلیکیگه تشریفلریدن مقصد ایککی مملکت اورته سیدهگی ترانسپورت- اقتصادی همکارلیکنی کینگیتیریش و ایککی مملکت اورته سیدهگی دوستانه علاقه لر مستحکملنیشینی تأکیدلش ایدی. اوشبو مراسم ده، حرمتلی عبدالروف ابراهیمی 16- ولسی جرگه نینگ ریسی و کندوز ولایتی خلق نینگ حرمتلی وکیلی، حرمتلی راحیله دوستم و نبیه مصطفی زاده سنا عضولری، ولسی جرگه نینگ مواصلات و مخابرات کمیسیون نینگ ریسی جناب محمداکبر سلطان زاده، دکتور محمدالله بتاش، حرمتلی حاجی محمدرسول فاریابی، حرمتلی امیرمحمد خاکسار و حرمتلی حیات الله سمنگانی مواصلات و مخابرات کمیسیون نینگ عضولری، ولسی جرگه مالی و بودیجه کمیسیونی ریسی نینگ اورین باسری جناب سیدبابرجمال هم اشتراک ایتدی و ایککی خلق و حکومت اورته سیدهگی دوستانه علاقه لر و ایشلرنی دوام ایتتریش بوییچه هرتمانلمه بحث اوتکزیلدی. دوست تورکیه پارلمانی گروهی ریسی و پارلمان عضولری، جناب ذکی افغانستان نینگ ینگی کابینه ده فعال و ریجه لشتیریلگن شخص صفتیده توصیفلندی و ایککی مملکت اورته سیده ایککی تمانلمه همکارلیک ضرورلیگینی تأکیدلدی. یقینده جناب ذکی نینگ ایککی مملکت اورته سیدهگی یخشی مناسبتلرنی مستحکملش و کینگیتیریشگه قره تیلگن صحیح حرکتلری طفیلی، منتدارچیلیک لوح سینی تقدیم ایتیب مقتندی و تشویق بولیندی.
pes_Arab azb_Arab